اپورب کشن بہادر کنور

اپورب کشن دَیب بہادر کنورؔ  بنگال کے اردو اور فارسی شاعر اور ادیب تھے اور شوبھا بازار کے راجہ خاندان سے تعلق رکھتے تھے۔ ان کا ذکر جنم جئے متر ارمان نے  میں اور گارساں د تاسی نے تذکرہ شعرائے اردو میں کیا ہے۔ وہ صاحب دیوان تھے۔ اس کے علاوہ ان کا کارہائے نمایاں مسلمان بادشاہان ہند کا شاہنامہ ہے۔ اس شاہنامہ کی چار جلدیں تھیں۔ ہریت کشن دیب (اپورب کشن دیب کے پوتے کے پوتے) کے بقول اپوربو کرشنا نے اندازاً سنہ 1848ء میں شاہنامہ کی چار جلدوں کا ایک مجموعہ امریکن اورینٹل سوسائٹی کو تحفہ میں پیش کیا تھا اور وہ پہلے ہندوستانی ہیں جو اس انجمن کے اعزازی رکن (آنریری ممبر) ہوئے تھے۔ امریکن اورینٹل سوسائٹی کی سالانہ رپورٹ سنہ 1849ء میں اس کا تذکرہ موجود ہے۔

 حالات زندگی 
سنہ 1815ء میں مغربی بنگال میں شوبھا بازار راج خاندان کے یہاں پیدا ہوئے۔ ابتدائی تعلیم دھرمتلہ اکاڈمی اسکول سے حاصل کی۔ انھیں کم سنی سے شعر و شاعری کی جانب رغبت تھی۔ کُنْوَر تخلص اختیار کیا اور ریاض فن کی بنا پر عمدہ شاعری کرتے تھے۔ ان کی صوت سحر انگیز تھی اور ہر صبح ساز پر غزل گایا کرتے تھے۔ کنور مغلیہ دہلی دربار کے شاہی شاعر تھے۔ ان کے بعض اشعار سے معلوم ہوتا ہے کہ وہ وشنو بھگت تھے، انھوں نے اپنی مثنوی کے پہلے قصیدے کا آغاز کرشن کی حمد و ثنا سے کیا ہے۔

ان کے دو بیٹے کمار کشن اور اوپندر کشن تھے۔ انھوں نے 52 سال کی عمر میں سنہ 1867ء میں وفات پائی۔

 تصانیف 
 چار جلدوں پر مشتمل  فارسی زبان میں ہے جنھیں سنہ 1848ء میں ملکہ وکٹوریہ کی خدمت میں پیش کیا گیا تھا اور اس کا ایک مجموعہ امریکن اورییٹل سوسائٹی کو بھی تحفتاً دیا تھا۔
 دو اردو دیوان۔ پہلا دیوان جو بنگلہ تاریخ 1250 مطابق 1843ء میں طبع ہوا۔ اودھ کٹلاگ میں اس کی نشان دہی ملتی ہے لیکن دو سر دیوان جو بنگلہ تاریخ 1251 مطابق 1844ء میں چھپا تھا، خدا بخش خاں اورینٹل لائبریری پٹنہ میں موجود ہے۔
 اردو کی دو مثنویاں بعنوان  ایشیاٹک سوسائٹی آف بنگال میں موجود ہیں پہلی مثنوی پر سنِ اشاعت سنہ 1848ء اور دوسری کا سنہ 1846ء درج ہے۔
 ہندو تہذیب کے ویدانتی عہد پر ایک عالمانہ کتاب لکھی ہے، لیکن وہ نایاب ہے۔
 وفا راشدی کے بہ مطابق کنور نے ایک ہفت روزہ رسالہ  سنہ 1830ء میں جاری کیا تھا۔

 حوالہ جات 
اردو

انگریزی

زمرہ:اردو شعرا
زمرہ:مغربی بنگال کے شعرا
زمرہ:1815ء کی پیدائشیں
زمرہ:1867ء کی وفیات
زمرہ:اردو کے ہندو مصنفین